Meistres y Chwarae

Ffilm Gymraeg gan Meic Povey i S4C yw Meistres y Chwarae, a ffilmiwyd yn ardal Grosseto, Toscana yr Eidal ym 1983. Ymysg yr actorion y mae Sharon Morgan, Elliw Haf, Mei Jones, Wyn Bowen Harries a Bryn Fôn. Alan Clayton oedd yn cyfarwyddo.

 Disgrifiad 
Hanes dau gwpl ar eu gwyliau, oedd y ffilm wrth i un o'r gwragedd gael eu herwgipio.

 Cynhyrchu 
Ffilmiwyd y cynhyrchiad "ym mhentref bach glan y môr Castiglione della Pescaia" yn yr Eidal, yn ôl un o'r actorion, Sharon Morgan. "Un o'r golygfeydd mwyaf cofiadwy", yn ôl Sharon, "oedd boddi car cymeriad Wyn Bowen Harries yn y dŵr yn y porthladd ac yntau'n gaeth tu mewn iddo."

Defnyddiwyd y traeth, ac roedd gofyn i'r actorion dorheulo er mwyn cadw a chynnal y lliw haul.

"Roedd y ffilm yn esiampl o'r modd roedd hyder ac uchelgais darlledu yng Nghymru wedi newid gyda dyfodiad S4C", yn ôl Sharon Morgan.

Cyfeiriadau

Categori:Ffilmiau drama Cymraeg o Gymru
Categori:Ffilmiau 1983
Categori:Ffilmiau Cymraeg